
Parlamentul  României

Camera  Deputaţilor

Comisia pentru industrii si servicii










  Bucureşti, 07.12.2005









             Nr.23/214/2005
BIROUL PERMANENT

AL

CAMEREI DEPUTAŢILOR



Vă înaintăm, alăturat, spre adoptare în procedură de urgenţă, Raportul asupra proiectului de Lege privind ratificarea Actelor adoptate de Congresul Uniunii Poştale Universale, la Bucureşti la 5 octombrie 2004, trimis cu adresa nr.P.L.X 528 din 16 noiembrie 2005, înregistrată sub nr.23/214 din 17 noiembrie 2005.



În raport de obiectul şi conţinutul său, proiectul de lege face parte din categoria legilor ordinare.



Potrivit prevederilor art.75 din Constituţia României, republicată, şi ale art.86 alin.(2) pct.2 lit.f) din Regulamentul Camerei Deputaţilor, Camera Deputaţilor este prima Cameră sesizată.
PREŞEDINTE,

Dan Ioan Popescu

                Nr.23/214/2005

R A P O R T

asupra proiectului de Lege privind ratificarea Actelor adoptate de Congresul Uniunii Poştale Universale, la Bucureşti la 5 octombrie 2004



În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, în procedură de urgenţă, cu proiectul de Lege privind ratificarea Actelor adoptate de Congresul Uniunii Poştale Universale, la Bucureşti la 5 octombrie 2004, trimis cu adresa nr.P.L.X 528 din 16 noiembrie 2005, înregistrată sub nr.23/214 din 17 noiembrie 2005.



Comisia pentru politică externă a avizat favorabil proiectul de lege.


Comisia juridică, de disciplină şi imunităţi, cu avizul nr.31/957 din 18 noiembrie 2005 a avizat favorabil proiectul de lege.



Consiliul Legislativ, cu avizul nr.1512/27.10.2005, a avizat favorabil proiectul de lege cu unele observaţii şi propuneri pe care iniţiatorul şi le-a însuşit.



Obiectul de reglementare al prezentului proiect de lege constă în ratificarea Actelor care au fost adoptate la Congresul Uniunii Poştale Universale care a avut loc la Bucureşti în data de 5 octombrie 2004 şi care urmează a intra în vigoare la 1 ianuarie 2006.



Modificările aduse Actelor Uniunii Poştale Universale în urma Congresului de la Bucureşti sunt următoarele:



- Cel de-al 7 – lea Protocol adiţional la Constituţia U.P.U.;



- Regulamentul general al Uniunii Poştale Universale;



- Regulamentul Interior al Congreselor;



- Convenţia;



- Protocolul final al Convenţiei poştale universale;



- Aranjamentul privind serviciile de plată ale poştei.



În raport de obiectul şi conţinutul său, proiectul de lege face parte din categoria legilor ordinare.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege în şedinţa din 6 decembrie 2005.



La dezbaterea proiectului de lege au participat 21 de deputaţi din totalul de 23 de membri ai comisiei.



Raportul comisiei a fost adoptat cu unanimitate de voturi.



Potrivit prevederilor art.75 din Constituţia României, republicată, şi ale art.86 alin.(2) pct.2 lit.f) din Regulamentul Camerei Deputaţilor, Camera Deputaţilor este prima Cameră sesizată.



În urma dezbaterilor, Comisia propune adoptarea proiectului de Lege privind ratificarea Actelor adoptate de Congresul Uniunii Poştale Universale, la Bucureşti la 5 octombrie 2004, în forma prezentată de iniţiator.

                    PREŞEDINTE,                                         SECRETAR,
                 Dan Ioan Popescu                                      Aurelia Vasile
Consilier,

Viorela Gondoş

